**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2016-2017 уку елы) 11 нче сыйныф**

1. **Әдәбият теориясе.**

1. Драма төренә хас иң төп жанрларны билгеләп языгыз (**драма, комедия, трагедия)**.

2. Социалистик реализм агымына хас нинди үзенчәлекләрне әйтә аласыз? (**Үзәккә активист, коммунист, яңа тормыш төзүче геройны кую, аны яңа тормышка каршы геройга каршы куеп тасвирлау, яңа тормыш кешене бәхетле итә дип раслау, социалистик җәмгыять төзүне хуплау һ.б.)**

1. **Әдәби чорга һәм әдәби иҗатка кагылышлы биремнәр.**

1. Социалистик реализм агымына хас үзенчәлекләр сезгә таныш кайсы әсәрләрдә чагылыш таба? Әсәрләр белән бергә аларның авторларын да билгеләп язып куегыз. (**М.Әмир “Агыйдел”, Ш.Камал “Матур туганда”, Г.Кутуй “Тапшырылмаган хатлар”, Ф.Кәрим “Җиденче мич” һ.б.)**

2. Н.Исәнбәтнең “Идегәй” әсәренең кайсы иҗат юнәлешенә мөнәсәбәтле иҗат ителүен билгеләгез:

***Реализм***

*Романтизм*

*Модернизм*

3. Н.Исәнбәтнең “Идегәй” трагедиясендә “Идегәй” дастанына хас нинди охшаш һәм аермалы яклар чагылыш таба? **(гомуми сюжет саклана, идея аваздаш, дастандагы геройлар да урын ала, әмма Н.Исәнбәт әсәргә үз геройларын да кертеп җибәрә)**

4. Субра карт җырындагы “*Батыр үзе үлгәндә дә, / Эше белән сүзе үлми”* юллары белән сез әсәрдәге кайсы геройларны бәяли алыр идегез?

1. **Иҗади эш.**

*Метафора, эпитет, чагыштыру, сынландыру* кебек тел-сурәтләү чараларына таянып, кошлар җылы якларга китеп барган көзге табигатьне тасвирлагыз.